ÚRAD  VLÁDY
SLOVENSKEJ  REPUBLIKY
     sekcia vládnej legislatívy

									   Na rokovanie vlády SR
									   23. mája 2001
									   K materiálu č. 3440/2001
									   K bodu č. 5

S T A N O V I S K O
k návrhu zákona, ktorým sa mení a dopĺňa zákon Národnej rady Sloven-skej republiky č. 132/1990 Zb. o advokácii v znení zákona č. 302/1999 Z.z. a o zmene a doplnení niektorých zákonov - nové znenie
________________________________________________________________

I
	Návrh zákona predkladá na rokovanie vlády SR minister spravodlivosti SR J. Čarnogurský, po jeho prerokovaní v Legislatívnej rade vlády SR v novom znení. 
	Predmetom predloženého návrhu zákona je implementácia Smerníc Rady ES v oblasti poskytovania služieb právnej pomoci, ako aj aktualizácia právnej úpravy poskytovania týchto služieb.
	Na rokovanie vlády sa návrh zákona predkladá so zásadným rozporom, ktorý uplatnili
- Ministerstvo financií SR,
- Ministerstvo hospodárstva SR,
- Ministerstvo životného prostredia SR,
- Ministerstvo pre správu a privatizáciu národného majetku SR.
	Uplatnené rozpory sa týkajú navrhovaného zlúčenia Komory komerčných právnikov so Slovenskou advokátskou komorou. Keďže tieto rozpory nebolo možné odstrániť ani rokovaním na úrovni ministrov, je potrebné v tomto smere rozhodnutie vlády.
	Prijatie zákona nebude mať podľa predkladateľa dopad na štátny rozpo-čet, s čím sa stotožňuje aj Ministerstvo financií SR.

	Návrh zákona bol predmetom rokovania plenárneho zasadnutia Rady hos-podárskej a sociálnej dohody SR; v dôvodovej správe nie sú uvedené závery tohto prerokovania.

II
	Legislatívna rada vlády SR prerokovala predmetný návrh zákona na svo-jich zasadnutiach 13. marca 2001 a 10 apríla 2001. Venovala osobitnú pozor-nosť tým častiam návrhu, v ktorých sa ustanovujú podmienky na trvalé vykoná-vanie právnickej profesie s profesijnou kvalifikáciou získanou v zahraničí. 
	Legislatívna rada vyjadrila názor, že zlúčenie Komory komerčných práv-nikov so Slovenskou komorou advokátov nemožno považovať za podmienku aproximácie práva; zlúčenie týchto dvoch profesijných združení by malo byť otázkou dohody. Za tým účelom prerokovanie návrhu dňa 13. marca 2001 pre-rušila.
	Na stretnutí zástupcov oboch komôr, ktoré sa uskutočnilo na úrovni pod-predsedu vlády SR pre legislatívu, nedošlo k dohode o ich zlúčení, z dôvodu nesúhlasu zástupcov Komory komerčných právnikov.

III
	Legislatívna rada po prerokovaní jednotlivých ustanovení návrhu zákona odporučila predkladateľovi predložiť na rokovanie vlády jeho nové znenie, v ktorom budú zapracované jej pripomienky a odporúčania.
	Legislatívna rada odporučila najmä:
- v rámci tohto zákona riešiť len činnosť advokátov a možnosť zapojenia (včle-nenia) zahraničných advokátov do Slovenskej komory advokátov; neriešiť predpoklady pre výkon iných právnických služieb, nakoľko činnosť advoká-tov je len časťou právnických služieb, a to na tzv. profesijnom (autorizova-nom) základe,
- vo vzťahu k zahraničným advokátom nezvýrazňovať ich odlišné postavenie, ale len ustanoviť odlišné podmienky pre zápis do Slovenskej komory advoká-tov, 
- výkon činnosti medzinárodného advokáta upraviť na princípe formálnej reci-procity poskytovania právnych služieb advokátmi zo Slovenskej republiky,
- vykonať v návrhu zákona legislatívnotechnické a formulačné úpravy, ako aj úpravy spresňujúce obsah niektorých ustanovení,
- vo všeobecnej časti dôvodovej správy uviesť stanovisko Rady hospodárskej a sociálnej dohody SR k návrhu zákona.

IV
Sekcia vládnej legislatívy Úradu vlády SR konštatuje, že v predloženom novom znení návrhu zákona sú pripomienky a odporúčania legislatívnej rady zapracované. V nadväznosti na odporúčania legislatívnej rady predkladateľ vy-konal úpravy, ktoré si vyžiadali doplnenie návrhu zákona o nové články III a  IV. Ustanovenia, ktorých sa dotýka uplatnený zásadný rozpor, sú vypracované alter-natívne. 
V novom znení návrhu zákona sú nad rámec pripomienok legislatívnej rady vykonané úpravy, ktoré vyplynuli
a) z rokovania uskutočneného na úrovni ministra spravodlivosti SR v dôsledku stanoviska Stálej misie SR pri Úradovni OSN; jedná sa o úpravu § 23c, 23m a 23k, ktorou sa rozširuje okruh zahraničných advokátov aj o občanov člen-ského štátu Organizácie pre hospodársku spoluprácu a rozvoj (OECD) a v prí-pade medzinárodného advokáta o občanov členského štátu Medzinárodnej ob-chodnej organizácie (WTO). Tieto úpravy sú vykonané v súvislosti s plnením záväzkov vyplývajúcich z členstva SR v týchto organizáciách,
b) z rozporového konania medzi Ministerstvom spravodlivosti a Notárskou ko-morou SR; v návrhu zákona je v § 1 ods. 2 vypustené oprávnenie advokátov osvedčovať pravosť podpisov na nimi vyhotovených listinách. 
	Sekcia vládnej legislatívy k vykonaným úpravám neuplatňuje pripo-mienky; úpravu uvedenú pod b) považuje za správnu i vzhľadom na znenie § 42 ods. 3 zákona č. 162/1995 Z.z. (katastrálny zákon).

V
	Sekcia vládnej legislatívy Úradu vlády SR odporúča návrh zákona, po rozhodnutí o uvedených zásadných rozporoch  s c h v á l i ť  s tým, že uplatňuje ešte tieto pripomienky:

1. K bodu 30
V § 23h ods. 2 pred slovom „spolupráci“ vložiť slovo „odbornej“.

2. K bodu 53
V § 53a na konci textu bodku nahradiť čiarkou a doplniť slová „a vy-hláška Ministerstva spravodlivosti Slovenskej republiky č. 180/1991 Zb. o od-menách a náhradách komerčných právnikov za poskytovanie právnej pomoci.“

3. Vo všeobecnej časti dôvodovej správy uviesť stanovisko Rady hospodárskej a sociálnej dohody SR k návrhu zákona (v súlade s konštatovaním v predkla-dacej správe).

Bratislava 17. mája 2001
Vypracovala: A. Hyžová

								       Štefan  G r m a n
								        generálny riaditeľ
								 sekcie vládnej legislatívy